న్యూఢిల్లీ: పన్ను చెల్లించే వారి సంఖ్యను పెంచాలన్న ప్రభుత్వ లక్ష్యానికి అనుగుణంగా ఆదాయం పన్ను శాఖ చర్యలు చేపడుతోంది. ఇందులో భాగంగా ప్రస్తుత ఆర్థిక సంవత్సరంలో కొత్తగా రిటర్నులు దాఖలు చేసే వారి సంఖ్యను 1.25 కోట్ల మేర పెంచాలన్న లక్ష్యంతో ఐటి శాఖ ఉంది. ఈ నేపథ్యంలో 2017-18 సంవత్సరంలో ఐటి రిటర్నులను దాఖలు చేసే వారి సంఖ్యను పెంచడంపై దృష్టిసారించాలని ఆదాయం పన్ను శాఖ అధికారులకు కేంద్ర ప్రత్యక్ష పన్నుల బోర్డు (సిబిడిటి) ఆదేశాలు జారీ చేసింది. అంతేకాకుండా రీజియన్ల వారీగా భారీ లక్ష్యాలను నిర్దేశించారు. హైదరాబాద్, పుణె రీజియన్లకు విధించిన లక్ష్యం చాలా ఎక్కువగా ఉంది. హైదరాబాద్ రీజియన్ 12.8 లక్షలు, పుణె రీజియన్ 11.8 లక్షల మందిని రిటర్న్స్ ఫైలింగ్ పరిధిలోకి తీసుకురావాల్సి ఉంది. ఈ రెండు రీజియన్ల తర్వాతి స్థానా ల్లో చెన్నై (10.47 లక్షలు), చండీగఢ్ (10.41 లక్షలు) ఉన్నాయి. ఐటి శాఖ ఉన్నతాధికారులతో ఇటీవలే రాజస్వ జ్ఞానసంఘం సమావేశం జరిగిన విషయం తెలిసిందే. ఈ సందర్భంగా దేశంలో పన్ను చెల్లింపుదారుల సంఖ్యను పెంచడానికి తీసుకోవాల్సిన చర్యలపై చర్చించారు. ఇదిలా ఉంటే.. 2016-17 ఆర్థిక సంవత్సరంలో దాఖలైన రిటర్నులు 5.43 కోట్లు (ఎలక్ర్టానిక్+పేపర్)గా ఉన్నాయి. క్రితం ఆర్థిక సంవత్సరంతో పోల్చితే ఇది 17.3 శాతం అధికం. 2016-17 ఆర్థిక సంవత్సరం జూన్ చివరినాటికి కొత్తగా రిటర్నులు ఫైల్ చేసిన వారి సంఖ్య 1.26 కోట్లుగా ఉంది.
newdhilly: pannu chellinche vaari sankhyanu penchaalanna prabhutva lakshyaaniki anugunamgaa aadaayam pannu saakha charyalu chepadutondi. indulo bhagamga prastuta aardhika samvatsaramlo kottagaa reternulu daakhalu chese vaari sankhyanu 1.25 kotla mera penchaalanna lakshyamto aiti saakha undi. ee nepathyamlo 2017-18 samvatsaramlo aiti reternulanu daakhalu chese vaari sankhyanu penchadampai drushtisaarinchaalani aadaayam pannu saakha adhikaarulaku kendra pratyaksha pannula bordu (sibiditi) aadesaalu jaarii chesindi. antekakunda regianla vaareegaa bhari lakshyaalanu nirdesinchaaru. hyderabad, pune reejiyanlaku vidhinchina lakshyam chala ekkuvagaa undi. hyderabad regian 12.8 lakshalu, pune regian 11.8 lakshala mandini reterns filing paridhiloki teesukuraavaalsi undi. ee rendu regianla tarvaati sthana llo chennai (10.47 lakshalu), chandigad (10.41 lakshalu) unnaayi. aiti saakha unnataadhikaarulato itivale rajaswa ghnaanasangham samavesam jarigina vishayam telisinde. ee sandarbhamgaa desamlo pannu chellimpudaarula sankhyanu penchadaaniki teesukovaalsina charyalapai charchinchaaru. idila unte.. 2016-17 aardhika samvatsaramlo daakhalaina reternulu 5.43 kotlu (elecrtanic+paper)gaa unnaayi. kritam aardhika samvatsaramtho polchithe idhi 17.3 saatam adhikam. 2016-17 aardhika samvatsaram joon chivarinaatiki kottagaa reternulu fail chesina vaari sankhya 1.26 kotluga undi.